section_heading: Povijest orijentacijskog sporta
paragraph_text: 09. i 10. studenog Zagreb je posjetila veća skupina orijentacista iz Švedske, Norveške, Finske i Austrije u sklopu Europske promidžbene turneje O-ringena i Švedskog O-saveza, pod vodstvom P.O. Bengtssona. Natjecanju su prisustvovali i novinari RTV-Zagreb (M.Babović), koji su snimili 4 minutni prilog za Zagrebačku kroniku 11.11.1980. P.O. Bengtsson održao je u ponedjeljak, na Fakultetu za Fizičku kulturu predavanje o razvoju orijentacijskog sporta u svijetu i metodama rada s mlađim dobnim kategorijama.